### 12.    Beslutning om at igangsætte planlægningen for et større solcelleanlæg ved Egemarke Gods

**Åbent**

Sagsnr.: 326-2019-4587        J.nr.: 01.02.00           Dokumentnr.:
326-2019-41349

**Sagstype**

Beslutning.

**Resume og sagens baggrund**

Kalundborg Kommune har modtaget en henvendelse fra Egemarke
Gods om muligheden for at etablere et ca. 27 ha stort solcelleanlæg på en del
af godsets jorde. Projektområdet er indtegnet på bilag 1 – *Projektområde*.
Sagen er endnu ikke fuldt oplyst, da projektudvikler ikke har igangsat de
større undersøgelser endnu.

Indledningsvis skal der indkaldes ideer og forslag til
planlægningen og miljøkonsekvensrapporten skal afgrænses. Sagen lægger op til
udvalgets stillingtagen til, om processen skal sættes i gang.

**Indstillinger**

Chefen for Plan, Byg og Miljø indstiller, at:

1.
Der igangsættes en forudgående høring med 2 ugers høringsfrist, der dels
indkalder ideer og forslag til planlægningen (kommuneplantillæg), dels har til
formål at afgrænse miljøkonsekvensrapporten

2.
Sagen fremlægges for Teknik- og Miljøudvalget efter høringsperioden med
henblik på, at udvalget tager stilling til om der skal udarbejdes forslag til
tillæg til kommuneplanen.

**Behandling**

Teknik- og Miljøudvalget.

**Sagsfremstilling**

Det ansøgte solcelleanlæg har en størrelse som forudsætter,
at der udarbejdes lokalplan og tilhørende VVM-screening (ikke afklaret om det
forudsætter VVM-redegørelse). Ligeledes er området beliggende i landzone,
hvorfor anlægget også forudsætter at der udarbejdes et tillæg til [adresse]
2017-2028, så området overgår til teknisk anlæg.

Administrationen fremlægger sagen til Teknik- og
Miljøudvalget inden der er foretaget fyldestgørende undersøgelser. Ansøger har
endnu ikke udarbejdet projektmaterialet, da der ønskes en foreløbig
stillingtagen forinden.

Herunder gennemgås de emner som ved en tidlig
konfliktsøgning skal undersøges yderligere i forbindelse med indkaldelse af
ideer og forslag, samt afgrænsning af miljørapporten.

*Emner i lokalplanlægningen*

Plan og Byg har foretaget de indledende undersøgelser og
vurderer at anlægget vil kunne placeres delvist afskærmet af eksisterende
beplantning. Dog vil anlægget fremstå tydeligt i landskabet set fra
Firhøjskolen og dele af strækningen langs [adresse] som ligger relativt højt
i terrænet. Den visuelle påvirkning vil være et særligt emne i et evt. videre
planforløb. Ligesom fokus på den landskabelige påvirkning skal undersøges
yderligere.

Det vurderes at anlægget vil påvirke opfattelsen af
landskabet, samt være særdeles synligt på dele af strækningen langs
[adresse] (især).

Det vurderes at der er en række bindinger og hensyn som skal
undersøges i processen, hvilket er skitseret på bilag 2 - [adresse]
bindinger.

*Kulturhistorisk bevarings værdi (kirkeomgivelser)*

Hele området på nær det sydlige hjørne, ca. 1 ha, er udpeget
som kulturhistorisk bevaringsværdi i Kalundborg kommuneplan.

I henhold til kommuneplanens retningslinje for udpegningen skal
der foretages visuelle vurderinger, i forbindelse med planlægningen.

Retningslinje 6.11.3 for Kirkeomgivelser:

*”Byudvikling, placering af trafik- og tekniske anlæg og
lignende samt skovrejsning må ikke ske på arealer udpeget som kirkeomgivelser,
medmindre det kan ske ude at forringe oplevelsen af kirken, eller såfremt
nødvendig byudvikling ikke med rimelighed kan placeres på andre arealer”*

Jævnfør ovenstående retningslinje skal det undersøges
yderligere hvorvidt anlægget forringer oplevelsen af kirken, som sker ved at
der udarbejdes visualiseringer for projektet.

*Naturbeskyttelseshensyn*

Indenfor projektområdet findes der enkelte naturbeskyttede §
3 områder, som forudsætter særlig hensyntagen i planlægningen.

Der findes beskyttede diger på tværs af området og
afgrænsningen af området udgøres i høj grad af beskyttede diger.

Der vil være et særligt fokus på at bevare de eksisterende
levende læhegn og supplere beplantningen som afskærmende effekt, men også for
at bidrage til den økologiske spredning via hegnene.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Projektområde | 326-2019-41350 |
| Bilag 2 - Paulina Krogh bindinger | 326-2019-58536 |